સેન્સેક્સની આ ૧૩ ટકા જેવી ખરાબી સામે મેટલ ઇન્ડેક્સ ૨૭ ટકા, કૅપિટલ ગુડ્ઝ ઇન્ડેક્સ ૨૩ ટકા અને બૅન્કેક્સ સાડાપંદર ટકા ડૂલ્યા છે. સપ્ટેમ્બરની આખરમાં મેટલ ઇન્ડેક્સે ૧૦,૯૫૭ની, કૅપિટલ ગુડ્ઝ ઇન્ડેક્સે ૧૦,૭૦૮ની તથા સ્મૉલ કૅપ ઇન્ડેક્સે ૬૮૭૩ની વર્ષની નીચી સપાટી નોંધાવી છે. ઘણીખરી કૉમોડિટીઝના ભાવ છેલ્લા દસેક દિવસમાં આઠથી દસ ટકા તૂટટ્ય્ા છે. ટેમ્પલ્ટન ફન્ડના વડા માર્ક મોબિસને ભારતીય શૅરબજારનો આંતરપ્રવાહ કમજોર દેખાય છે. બજાર આગળ ઉપર વધુ ખરાબ થવાની તેમની ગણતરી છે. અમારાં સૂત્રોને ૧૫,૭૦૦ હાલ રૉક-બૉટમ લાગે છે. આ લેવલ તૂટે તો વહેલા-મોડા ૧૩,૮૦૦ માટેની માનસિક તૈયારી રાખવી.